Á annað þúsund manns hafa sett sig í samband við Neytendasamtökin eftir að innheimtukröfur vegna smálána voru sendar út seint á þriðjudag. Formaður samtakanna segir dæmi um að verið sé rukka fólk um skuld sem þegar er búið að greiða. Fjármálaeftirlit Seðlabankans hefur kallað eftir gögnum frá innheimtufyrirtækinu út af þessum kröfum.
hksdöbb1 (döbbið má finna í fréttir verkefni)
Segja má að síminn hafi varla stoppað hjá Neytendasamtökunum eftir að fyrirtækið BPO innheimta hóf að senda innheimtukröfur á fólk vegna smálána. Fyrirtækið segist í tilkynningu til fjölmiðla hafa keypt 24 þúsund smálánakröfur sem áður voru í eigu E-commerce. Breki Karlsson formaður Neytendasamtakanna segir að þetta hafi komið mörgum á óvart.
Aldrei fyrr í sögu samtakanna hafa jafn margir haft samband á jafn skömmum tíma eins og núna varðandi þetta fyrirtæki. Rétt tæplega 1.400 manns hafa sett sig í samband á einn eða annan hátt við okkur undanfarin sólarhring. Hvað er fólkið að spyrja um? Það er hræðilegt að fá svona kröfur inn á heimabankann sinn. Án þess að fá neinar upplýsingar um það.
Tilurð þeirra eða ástæðu. Í mörgum tilvikum er fólk þegar búið að greiða þessar kröfur. Í þessum kröfum eru ólöglegar að okkar mati vextir og annar kostnaður sem er búð að dæma eða úrskurða ólöglega. Og í ýmsum tilvikum sem við höfum fengið á okkar borð þá kannast fólk ekki við þessar kröfur
hksdöbb2 (döbbið má finna í fréttir verkefni)
Neytendasamtökin ætla að funda með fjármálaeftirlit Seðlabankans á morgun. Samkvæmt heimildum fréttastofu hefur fjármálaeftirlitið óskað eftir gögnum frá innheimtufyrirtækinu út af þessum kröfum.
Það er margt í þessu sem þarfnast nánari skoðunar. Þetta er allavega ólíðandi háttsemi að skella svona inn kröfum án þess að rökstyðja það. Við getum bent á að í 19. grein laga um neytendalán þegar kröfur eru færðar á milli aðila þá þarf lánveitandinn
að tilkynna lántaka að hann sé að selja þessa kröfu. Og lántaki hefur þá tækifæri til að koma með mótbárur. Í þessu tilviki var því ekki sinnt
Á annað þúsund manns hafa sett sig í samband við Neytendasamtökin síðasta sólarhring vegna innheimtu smálána. Fjármálaeftirlit Seðlabankans hefur kallað eftir gögnum frá innheimtufyrirtækinu. 